cid:image001.gif@01CE68FA.4462A030 

**REPUBLIKA HRVATSKA Kodni broj: UP.02.1.1.05.0169**

**VARAŽDINSKA ŽUPANIJA**

**OPĆINA CESTICA**

**Općinski načelnik**

KLASA: 022-05/17-01/33

URBROJ: 2186/03-01/1-19-43

Cestica, 19.03.2019.

Temeljem Ugovora o dodjeli bespovratnih sredstva za projekte koji se financiraju iz Europskog socijalnog fonda, Operativnog programa Učinkoviti ljudski potencijali u financijskom razdoblju 2014. – 2020., Zaželi – Program zapošljavanja žena u Općini Cestica, kodni broj: UP.02.1.1.05.0169, te na temelju članka 46. Statuta Općine Cestica („Službeni vjesnik Varaždinske županije“ br. 17/18) općinski načelnik raspisuje

**JAVNI POZIV**

**za prijam u radni odnos na određeno vrijeme** u sklopu projekta „Zaželi“- Program zapošljavanja žena u Općini Cestica UP. 02.1.1.05.0169 - Radnica za potporu i podršku starijim osobama– 6 izvršiteljica – ž, na određeno vrijeme na 24 mjeseci

Kandidati moraju ispunjavati **opće uvjete** za prijam u službu:

* punoljetnost,
* hrvatsko državljanstvo,
* zdravstvena sposobnost za obavljanje poslova radnog mjesta na koje se osoba prima

Kandidati moraju ispunjavati sljedeće **posebne uvjete** za prijam u službu**:**

* nezaposlene žene s najviše završenim srednjoškolskim obrazovanjem koje su prijavljene u evidenciju nezaposlenih HZZ-a,
* starije od 50 godina,
* žene s invaliditetom,
* žrtve trgovanja ljudima,
* žrtve obiteljskog nasilja,
* azilantice,
* mlade žene koje su izašle iz sustava skrbi (domova za djecu) i udomiteljskih obitelji, odgojnih zavoda i sl.,
* liječene ovisnice,
* povratnice s odsluženja zatvorske kazne unazad 6 mjeseci,
* pripadnice romske nacionalne manjine,
* beskućnice.

**Broj traženih radnica**: 6 osoba

**Vrsta zaposlenja**: zaposlenje na određeno vrijeme na 24 mjeseca

**Radno vrijeme**: puno radno vrijeme

**Raspored radnog vremena**: prijepodne

**Mjesto rada**: područje Općine Cestica

**Uvjeti na radnom mjestu**: terenski rad

**Naknada za prijevoz**: u cijelosti

**Opis poslova:**

* pomoć u dostavi namirnica,
* pomoć u pripremi obroka u kućanstvima krajnjih korisnika,
* pomoć pri oblačenju i svlačenju,
* pomoć u održavanju čistoće stambenog prostora/domova krajnjih korisnika,
* briga o higijeni,
* pomoć u socijalnoj integraciji,
* pomoć u posredovanju u ostvarivanju raznih prava (dostava lijekova, plaćanje računa, dostava pomagala i sl.),
* pružanje podrške krajnjim korisnicima kroz razgovore i druženje te uključivanje u društvo,
* pratnju i pomoć u raznim društvenim aktivnostima.

Svaka žena prije zapošljavanja biti će upućena na **osposobljavanje/usavršavanje za poslove gerontodomačice**, te će po završetku steći javnu ispravu o završenom osposobljavanju/usavršavanju za gerontodomačicu. Troškovi obrazovanja te troškovi prijevoza od mjesta stanovanja do mjesta obrazovanja i obrnuto u cijelosti su podmireni sredstvima Europske unije iz Europskog socijalnog fonda.

Posao podrazumijeva rad na terenu. Za rad na terenu osiguran je bicikl po svakoj zaposlenoj ženi a troškovi nabave bicikla u cijelosti su podmireni sredstvima Europske unije iz Europskog socijalnog fonda.

Svaka žena pružat će pomoć i potporu za **najmanje 4** krajnja korisnika.

**Uz prijavu potrebno je priložiti:**

1. Molbu za posao

2. Životopis (uz naznaku kontakt broja)

3. Presliku osobne iskaznice

4. Duplikat dokaza o završenom obrazovanju (original, prijepis)

5. Potvrdu HZZ-a kojom se dokazuje da se osoba vodi u evidenciji nezaposlenih osoba

Svi prijavitelji dužni su ispuniti izjavu  suglasnosti s korištenjem osobnih podataka koja se može preuzeti na stranicama Općine Cestica  nastavno na ovaj Oglas.

**Način prijave:**

Prijave na natječaj podnose se na adresu: Općina Cestica, Dravska 1A, Cestica, s naznakom »Prijava na natječaj ZAŽELI – Program zapošljavanja žena u Općini Cestica«, u roku od **8 dana** od objave natječaja putem nadležne službe za zapošljavanje.

O rezultatima natječaja kandidati će biti obaviješteni u zakonskom roku.

Za kandidatkinje koje ispunjavaju formalne uvjete natječaja provest će se usmeni intervju kandidatkinja sa Povjerenstvom za prijam u radni odnos. Ako kandidatkinja ne pristupi usmenom intervjuu, smatrat će se da je povukla prijavu na javni poziv.

Kandidatkinje će o terminu održavanja usmenog intervjua biti obaviještene najmanje 3 dana prije održavanja istog na službenoj web stranici Općine Cestica te putem kontakta koje su kandidatkinje navele u životopisu.

Nepravodobne i nepotpune prijave na natječaj neće se razmatrati, niti će podnositelji nepotpunih prijava biti pozivani na dopunu prijava. Osobe koje podnesu nepotpune i nepravodobne prijave na natječaj ne smatraju se kandidatima prijavljenim na natječaj. Urednom prijavom smatra se prijava koja sadrži sve podatke i priloge navedene u tekstu javnog natječaja. Kandidatima koji ne ispunjavaju formalne uvjete iz natječaja bit će dostavljena pisana obavijest u kojoj se navode razlozi zbog kojih se ne smatraju kandidatima prijavljenima na natječaj. Protiv navedene obavijesti osoba kojoj je ista upućena nema pravo podnošenja pravnoga lijeka.

Načelnik:

Mirko Korotaj